text: Fjernvarme bliver 10 procent billigere
  30 oktober 2014 kl. 13.44
  Kunder hos fjernvarmeselskabet TREFOR Varme får nedsat prisen på varme med cirka 10 procent i 2015.
  TREFORs fjernvarmekunder kan se frem til lidt flere penge mellem hænderne fra årsskiftet. Prisen på varmen bliver nemlig sænket med 61 kr. per MWh fra 1. januar 2015. For en gennemsnitshusstand betyder det en besparelse på 1.400 kr. om året.
  - Forsyningspligtssikkerhedsafgiften bortfalder ved årsskiftet, og
  indkøbsprisen reduceres yderligere som følge af ændret regulering. Derfor er der plads til en prisreduktion, og det naturligvis glædeligt at kunne give vores kunder den gode nyhed, siger direktør for el, vand og varme i TREFOR, Charles Nielsen i en pressemeddelelse.
  TREFOR Varme er underlagt varmeforsyningsloven, der skal sikre, at selskaberne hverken kører med overskud eller underskud hen over et år. Den nuværende pris er 627 kr. for en Megawatt-time. Den bliver altså sænket til 566 kr. i det nye år.
  Ifølge TREFOR Varme vil prissænkningen bringe niveauet lidt under, hvad den lå på i foråret i år.
  FAKTA om Fjernvarme
  Fjernvarmen er et transmissionssystem, der kan kobles sammen med alleformer for varmeproduktion. I dag bliver der således produceretfjernvarme på baggrund af affald, flis, halm, vind, solvarme, geotermi,naturgas, olie, kul, overskudsvarme fra industri med mere.52 procent af fjernvarmen er baseret på grøn energiFjernvarme er ved lov omfattet af hvile-i-sig-selv princippet og dermedmå fjernvarmeværkerne ikke tjene penge. Det vil sige, at fjernvarmen ernonprofit.Samlet er der omkring 60.000 kilometer fjernvarmenet - 30.000kilometer fremløb og 30.000 kilometer returløb. Det rummer omkring 1milliard liter varmt vand.Kilde: Dansk Fjernvarme
  
  